title: بيصارة
text: لبيصارة كاينة ف لمطبخ لمغريبي وحتى ف لمطبخ لمصري، لكن لختلاف كاين ف لمقادير لي كتزاد لفول، لمصريين كيديرو لبيصارة بالنعناع و شبت، وحتى بالملوخية (ماشي لملوخية لمغريبية) و السبانخ، وكيتغمس بالخبز، و ف لمغريب كاتكال بالخبز ولا كتشرب بحال صوبا حسب رغبة، و كاينة لبيصارة حتى ف فلسطين وكدار بالملوخية و بالفلفلة لخضرا و بالشبت وبالعدس لمقشر، و كتعرف ف غزة، و لبيصارة لمغربية و لمصرية و لفلسطينية كيختلفو من ناحية لمكونات لمزيودة ولكن كيتصاوبو بنفس الطريقة.